  Майя Бывальцева Удмуртиысь Ринат Якупов паратхэквондоя усьтэм чемпионатын зарни медаль утӥз. Суй-пыдзыя сӧсыр спортсменъёс пӧлын ӵошатсконъёс 21-23 куарусёнэ Стамбулын (Турция) ортчизы. Со сярысь элькунысь Спортъя дасяськонъя центрлэн пресс-службаез ивортӥз. Чемпионатлэн медальёсыыз понна 12 кунъёсысь 83 тхэквондистъёс пыриськизы. Россилэн чемпионэз Ринат Якупов 56 килограммозь секталаем спортсменъёс пӧлын вормиз. Кыкетӥ инты Турциысь атлет басьтӥз, куинетӥ интыез Турциысь но Грузиысь спортсменъёс люкизы. Тодэ вайытом, 2019-тӥ арын Ринат дуннелэн чемпионатаз броназ медаль утӥз, Европалэн чемпинатаз азвесь басьтӥз. Тегъёс: Спорт Турция Удмуртия сӧсыръёс  